kardosdrur/scandi-wiki huggingface dataset:
Løndal

Løndal er et skovgods oprettet i 1839 af den energiske landmand Frederik Møller som også ejede Ansø Mølle og Additskov Teglværk; navnet Løndal er fra 1870. Gården ligger i Sønder Vissing Sogn i Horsens Kommune. Hovedbygningen er opført i 1911-1914 ved Gotfred Tvede og udsmykket i det indre af kunsthåndværkeren Gudrun Trier. Parken er anlagt af havearkitekten Erik Erstad-Jørgensen.

Løndal er ikke en herregård, men en stor skovbrugsejendom/landsted, da den aldrig har haft hovedgårdsstatus eller nydt privilegier.

I 1996 blev hovedbygning og 91 ha skov udstykket og frasolgt til Vibeke Riemer og Lars Kolinds selskab Løndal Østerskov A/S, der siden har tilkøbt 418 ha skov, hovedbygning, avlsgård mv. fra Addithus. De nye ejere købte samtidig retten til navnet Løndal og Løndal Gods. Den tilbageblevne del af Løndal Skov drives af Christian Bruun under navnet Løndal Skovbrug I/S. Løndal fik i 2008 installeret et klokkespil med 18 klokker støbt i London af Whitechapel Foundries.

Ejere af Løndal 

 (1839-1850) Frederik Møller
 (1850-1854) Enke Fru Møller
 (1854-1866) August Theodor Schütte
 (1866-1887) Carl Johan Wohnsen
 (1887) forvalter Rasmussen
 (1887-1898) Frederik Poul Valdemar Lorenzen
 (1898-1925) Vilhelm Carl Jørgensen
 (1925-1936) Anna Georgsdatter Plenge gift Jørgensen
 (1936-1938) Rigmor Vilhelmsdatter Jørgensen gift Bruun
 (1938-1993) Anna Ida Emilsdatter Bruun / Palle Christian Emilsen Bruun/ Monica Conradine Bruun
 (1993-1996) Peter U. Bruun / Christian Bruun / Carl Frederik Bruun
 (1996-) Christian Bruun (Løndal Skov)
 (1996-2016) Lars Kolind / Vibeke Riemer (hovedbygningen og Løndal Østerskov)
(2016-2017) N. Foss og Co. A/S
(2017-) Mette og Bjarke Færch

Eksterne henvisninger 
 Hjemmesiden Løndal Østerskov A/S 
 Hjemmesiden Løndal Skovbrug I/S

Bygninger, konstruktioner og anlæg i Horsens Kommune
Skovgodser i Danmark
Underslæb

Underslæb er en kriminel handling, som går ud på at tilegne sig genstande, der helt eller delvist tilhører andre, men som man lovligt er i besiddelse af. Underslæb adskiller sig derved fra tyveri ved, at man allerede er i lovlig besiddelse af det tilegnede.

Straffeloven

Handlingen er strafbar efter straffelovens § 278:
§ 278. For underslæb straffes den, som for derigennem at skaffe sig eller andre uberettiget vinding 
1) tilegner sig en fremmed rørlig ting, der er i hans varetægt, uden at forholdet falder ind under § 277,
2) fragår modtagelsen af pengelån eller andet lån til eje eller af en ydelse, for hvilken der skal svares vederlag,
3) uretmæssig forbruger ham betroede penge, selv om han ikke var forpligtet til at holde disse afsondrede fra sin egen formue.
Stk. 2. Bestemmelsen i stk. 1, nr. 1, omfatter ikke dispositioner over købte genstande, med hensyn til hvilke en sælger har forbeholdt sig ejendomsret, indtil købesummen er betalt.

Eksterne henvisninger 

 Formueforbrydelser (Advokatfirmaet Kåre Pihlmann)

Noter 

Jura
Retsvidenskab
Juridiske begreber
Straffelovsovertrædelser
Flatpicking

Flatpicking er et engelsk låneord for en spilleteknik med plekter på en guitar. Flatpicking står i modsætning til spillestil, hvor guitaristen slår strengene an med fingrene eller med fingerplektre. 

Begrebet flatpicking opstod i USA, hvor teknikken blev benyttet til at gøre guitaristen i stand til at spille dansemusik, der ellers er beregnet for violin, på guitaren. Den udvikledes først af folkesangeren og guitaristen Doc Watson, men er senere især anvendt i bluegrassmusikken, her kan nævnes Don Reno, Dan Crary, Tony Rice, Peter Rowan, Daryll Scott og Norman Blake som fremtrædende musikere.

Det er senere blevet almindeligt, at man i andre lande indoptager teknikken for at spille sit eget lands dansemusik på guitaren, mest fremtrædende er canadieren J. P. Cormier og visse irske guitarister.

En variant kaldes cross picking, hvor plekteret spiller i mønstre op og ned ad strengene for at efterligne bluegrassens karakteristiske banjostil, den udøves især af Ralph Stanley og Clarence White. 

Teknikken forbindes med folkemusik og bluegrass. Guitarspil med et plekter er også ofte forekommende inden for andre musikgenrer, eksempelvis rock, heavy metal m.v.

What is flatpicking on guitar?

Guitar
Fingerpicking

Fingerpicking er et engelsk låneord for spilleteknik på for det meste westernguitar, kan dog også anvendes på andre guitartyper, hvor tommelfingeren skifter rytmisk mellem to dybe strenge og en eller flere af de andre fingre spiller melodi eller improviserede musikalske linjer. Den kaldes også travis picking, efter countryguitaristen Merle Travis eller piedmont picking efter området Piedmont i USA. Den startede i den oprindelige akustiske blues i 1920'erne for at efterligne lyden af ragtime på klaver. En variant af formen fra Texas er karakteristisk ved, at tommelfingeren slår løs på en streng i stedet for at skifte mellem to. Men hovedvarianten blev indoptaget af moderne folkesangere, og har opnået raffinerede former hos især Bert Jansch, John Renbourn og Ralph McTell. 

Grundet den oprindelige ide med at efterligne lyden af ragtimeklaver har man også gjort meget i at omarrangere klaverstykker i ragtimegenren for guitar, og man har derfor ofte kunnet høre kompositioner af Scott Joplin og andre af hans samtidige fremført på guitar. Det har i det hele taget dannet grundlag for adskillige moderne guitaristers eksperimenter, ofte kaldet modern fingerpicking. Fremtrædende guitarister indenfor denne moderne stil er John Fahey, Leo Kottke, Pierre Bensusan og Martin Simpson.

Ekstern henvisning
guitaren.dk 

Guitar
Tex-mex (musik)

Tex-mex er en musikgenre i folkemusiktradition, der er dannet hos det mexikanske mindretal i Texas i USA, hvor især harmonika og violinen spiller en fremtrædende rolle, ofte med guitara baja som akkompagnement. Udover de spansksprogede mexicanske sange består repertoiret ofte af tyske polkaer og valse, fordi musikerne i Texas var nabo til tyske kolonier. En fremtrædende repræsentant er harmonikaspilleren og sangeren Flaco Jiminez.

Musikgenrer
Musik fra USA
Rye Nørskov

Rye Nørskov er et skovgods (ikke en herregård) oprettet i 1856 af Ferdinand Mourier-Petersen og hans bror A.T.H. Mourier-Petersen, som var med til at stifte Det danske Hedeselskab i 1866. Gården ligger i Gammel Rye Sogn i Skanderborg Kommune. Hovedbygningen er opført 1904-1907 ved Hack Kampmann. Rye Nørskov Gods er 1319 hektar.

Ejere af Rye Nørskov 
 (1856-1898) Peter Paul Christian Ferdinand Mourier-Petersen / Adolf Tobias Herbst Mourier-Petersen
 (1898-1902) Alvilda Dahl gift Mourier-Petersen / Adolf Tobias Herbst Mourier-Petersen
 (1902-1928) Henrik Valdemar Nørgaard / Anna Dorothea Suhr gift Nørgaard
 (1928-1931) Henrik Valdemar Nørgaard
 (1931) Henrik Valdemar Nørgaards dødsbo 
 (1931-1961) Ejnar Faber
 (1961-1967) Gerda Faber gift Thorning-Petersen (datter)
 (1967-1998) Gerda Faber gift Thorning-Petersen / Svit Karen Thorning-Petersen gift Busck (datter)
 (1998-2004) Svit Karen Thorning-Petersen gift Busck / Peter Arnold Busck (søn)
 (2004-) Peter Arnold Busck / Ole Arnold Busck

Eksterne henvisninger 
 Rye Nørskov Gods

Bygninger, konstruktioner og anlæg i Skanderborg Kommune
Skovgodser i Danmark
Hack Kampmann
Stokke

Stokke er en tidligere kommune i Vestfold fylke i Norge.  1. januar 2017 blev den lagt sammen med Andebu og Sandefjord skulle blive én kommune med navnet Sandefjord.  Den tidligere kommune havde  et areal på 118 km², og en befolkning på 10.127 indbyggere (2006).
Den grænsede i vest til Andebu, i nord til Re, i øst til Tønsberg og Nøtterøy, og i syd til Sandefjord. Højeste punkt er Høgståsen, 171 m.o.h.

Historie 
Stokke ble oprettet som en kommune 1. januar 1838. På denne tid tilhørte øerne Håøya og Veierland Stokke, men de blev senere overført til Nøtterøy  kommune i henholdsvis 1901 og 1964.

6. februar 2015 søgte kommunen om sammenlægning med Andebu og Sandefjord kommuner. 24. april 2015 vedtog Kongen i statsråd at Stokke, Andebu og Sandefjord skulle blive én kommune fra 1. januar 2017. Fra samme dato blev landsbyen  Vear overført til Tønsberg kommune.

Eksterne henvisninger 

 Kultur i Stokke på kort fra http://Kulturnett.no

Kommuner i Vestfold
Tidligere kommuner i Norge
F.C. København Håndbold

F.C. København Håndbold (Football Club København Håndbold) (stiftet den 1. juli 2002) var en dansk håndboldklub som hørte under PARKEN Sport & Entertainment A/S sammen med bl.a. fodboldklubben F.C. København. 
Håndboldklubben spillede på licens fra moderklubben Frederiksberg IF. FCK Håndbold lukkede efter 2009/10-sæsonen, hvorefter FIF fik sin licens tilbage. 

Klubbens herrehold spillede til daglig i Jack & Jones ligaen, mens kvindeholdet spillede i GuldBager - ligaen.

Klubben havde hjemmebane i Frederiksberg Opvisningshal.

Den 7. januar 2009 blev det offentliggjort at FCK Håndbolds herrehold vil fusionere med AG Håndbold, og danne AG København.  

Fusionen skulle betyde at KasiGroup kom til at eje 56% af AG København, mens PARKEN Sport & Entertainment A/S kom til at eje 10%. De øvrige ejere var Albertslund IF Håndbold og Glostrup Håndbold. Ydermere skulle Flemming Østergaard indtræde i bestyrelsen.

Denne plan blev imidlertid aldrig gennemført.

Kvindeholdet blev nedlagt og alle spillere og trænere fritstilet.

Blandt de største profiler hos herrerene var der 4 der skrev kontrakt med AG København. Resten blev fritstillet lige som kvinderne.

Herretruppen 2008-09

Noter

Eksterne henvisninger 
 Klubbens hjemmeside 
 Fanklubbens hjemmeside 
 FIF's (FIF Håndbolds) hjemmeside 
 Parken S&E

Se også 

Håndbold
København Håndbold, F.C.
Etableret i 2002
Ophørt i 2010
Svelvik

Svelvik er en en tidligere kommune som fra 2020 blev sammenlagt med Drammen i det samtidigt oprettede Viken fylke i Norge. Den har et areal på 56 km², og en befolkning på 6.685 indbyggere (2019). Den grænser i nord til Drammen og i vest til Sande. Øst for Drammensfjorden ligger Røyken og Hurum.

Eksterne henvisninger 

 Fotos fra Svelvik kommune

Viken
Byer i Norge
Kommuner i Vestfold
Tidligere kommuner i Norge
Postkasse

Postkasse kan hentyde til flere emner:

 Postkasse (offentlig) - en postkasse til afsendelse af post, typisk placeret i det offentlige rum
 Postkasse (privat) - en postkasse til aflevering af post, typisk tilknyttet den enkelte modtager
Blood Bowl

Blood Bowl er et figurspil for 2 spillere. Spillet produceres af den engelske virksomhed Games Workshop. Blood Bowl er en meget voldelig udgave af amerikansk fodbold, hvor en kamp, udover nogle mål, som regel ender med et par kvæstede eller ligefrem døde spillere. Spillerne tilhører et udvalg af de racer, som kendes fra Warhammer-universet: Amazons, Halflings, Goblins, Orcs, Dwarfs, Undead, Khemri, Elves, High Elves, Wood Elves, Dark Elves, Lizardmen, Chaos, Chaos Dwarves, Necromantics, Ogres, Vampires, Humans, Nurgles Rotters, Norse og Skaven.

Regler 

Selve spillet består af to halvlege à 8 runder, hvor begge spillere har tur. Brættet forestiller en amerikansk fodbold-bane og spilbrikkerne er metal- eller plasticfigurer. Når man har tur må man flytte alle sine 11 figurer (samle bolden op, kaste den, trampe på modstanderen, løbe, osv). Visse handlinger kræver en terning for at se om det lykkes. Så snart et af ens terningslag fejler, bliver det modstanderens tur, så det er langt fra sikkert at man når at flytte alle 11 figurer i hver tur. Mål scores når én af ens figurer står med bolden i modstanderens endzone.

Terningernes usikkerhed er med til at gøre spillet spændende. Ofte er der flere figurer, man vil positionere, og så må man vælge den optimale rækkefølge der både tager hensyn til de forskellige terningslags sværhedsgrad og figurernes placering på brættet. Man skal derfor bruge strategi og taktik for at opnå et mål. Den spiller der har fået flest mål efter de i alt 16 runder er vinderen.

Ekstern henvisning 
Games Workshop side Blood Bowl

Brætspil
Warhammer-universet
Politiske partier efter land

Politiske partier i verdens lande er henvisninger til artikler om politiske partier i bestemte lande samt en note om partiformen i landet.

A

B

C

D

E

F

G

H

I

J

K

L

M

N

O

P

Q

R

S

T

U

V

Y

Z

Æ

Ø

Noter
Vejpileurt

 
Vejpileurt også kaldet Alm. Pileurt (Polygonum aviculare) er en urt med nedliggende stængler, der er op til en meter lange. Den vokser på marker og omkring bebyggelse. Frøene er meget søgt af spurve. Navnet skrives også Vej-Pileurt.

Beskrivelse 
Vejpileurt er en enårig urt med nedliggende stængel, der forløber som radier ud fra rodhalsen. Både blade og stængler er helt glatte. Bladene er spredte og elliptiske med hel rand. Oversiden er grågrøn, mens undersiden er noget lysere.

Blomstringen sker i juni-oktober, og de bittesmå, grønne eller lidt rødlige blomster sidder samlet i fåtallige stande ved bladhjørnerne. Frugterne er nødder.

Rodnettet består af en dybtgående pælerod med få, grove siderødder. Planten er tilbøjelig til at briste ved rodhalsen, når man forsøger at trække den op.

Højde x bredde og årlig tilvækst: 0,15 x 1 m (15 x 100 cm/år).

Voksested 

Arten er almindelig i Danmark, hvor den findes på åbne, udyrkede og dyrkede arealer sammen med f.eks. alm. brandbæger, enårig rapgræs, hyrdetaske, sort natskygge og svinemælde.

Underarter 
Vejpileurt findes i Danmark i fire underarter:
 subsp. aviculare (Alm. vejpileurt) med opret til opstigende stængel. Almindelig i hele landet.
 subsp. neglectum (Smalbladet vejpileurt) er mangestænglet og med nedliggende stængler. Ret almindelig, især ved kyster.
 subsp. rurivagum (Spidsbladet vejpileurt) med linje- til lancetformede, spidse blade. Den findes hist og her.
 subsp. microspermum (Liggende vejpileurt) er mangestænglet og med nedliggende stængler. Den har lancetformede blade med afrundet spids. Blomsterne har kun 5 støvdragere. Almindelig omkring bebyggelse.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Addithus

Addithus er oprettet i 1828 af Rasmus Secher til Mattrup Gods. Addithus er nu avlsgård under Løndal Gods. Gården ligger i Sønder Vissing Sogn, Tyrsting Herred, Horsens Kommune. Hovedbygningen er opført i 1894-1896 af den senere landbrugsminister Knud Sehested (1850-1909).  Hovedbygningen er opført som et tårnprydet dobbelthus i to etager med opfindsomme bygningsdetaljer

Ejere af Addithus 

(1828-1835) Rasmus Secher
(1835-1870) Dines Pontoppidan Møller
(1870) Enkefru Christiane Møller
(1870-1882) Niels Frederik Bernhard Sehested
(1882-1884) Charlotte Christine Linde gift Sehested
(1884-1909) Knud Nielsen Sehested
(1909-1941) Ellen Sophie Magdalene Bech gift Sehested
(1941-1954) Jørgen Knudsen Sehested
(1954) Niels Peter Arnstedt
(1954-1970) Carl Christian Johan Arnstedt
(1970-1994) Peter Michael Christian Arnstedt
(1994-1997) A/S Potagua
(1997-) Lars Kolind / Vibeke Riemer

Ekstern henvisning 
 Hjemmesiden Løndal 

Skovgodser i Danmark
Etableret i 1828
Bygninger, konstruktioner og anlæg i Horsens Kommune
FLSmidth
Steril

Sterilt betegner, at noget er 100 % frit for mikroorganismer. Det bliver ofte fejlagtigt brugt som synonym for rent, der blot er betegnelsen for noget, der er frit for synlig forurening, pletfrit. Selv om en genstand er ren, altså fri for snavs, kan der stadig være mikroorganismer, eller sporer fra samme, til stede. 

Effekter kan Steriliseres på flere forskellige måder. 
Inden for Sundhedssektoren er der ofte brug for sterile miljøer, der nedsætter risikoen for at inficere patienter med især skadelige bakterier. Man har gennem tiderne anvendt flere forskellige metoder til at sterilisere instrumenter:
Kogning: Ved at opvarme instrumentet til 100oC i mindst 20 minutter udsættes mikroorganismerne for et miljø, der er uforeneligt med liv. Man gjorde tidligere stor brug af kogning til at sterilisere instrumenter, da det er en billig og let anvendelig metode. Ulempen er, at de sterile instrumenter skal anvendes straks, da det ikke er muligt at holde dem sterile i længere tid med denne metode. 
Autoklavering: Efter samme princip som anvendes i en trykkoger opvarmes instrumentet, med damp under tryk, til 120oC eller højere. Den højere temperatur gør det muligt at afkorte processen til blot nogle få minutter, og da instrumentet ikke bliver vådt er det muligt at opbevare de sterile instrumenter efterfølgende. Denne proces er lidt mere kompliceret end kogning, da der kræves mere avanceret udstyr. Autoklaver er dog fremstillet i mange størrelser, fra miniautoklaven, der er beregnet til gasblus, til store industriautoklaver, der kan sterilisere hundredvis af instrumenter ad gangen. Sådanne store autoklaver kan stadig ses anvendt på mange danske sygehuse. 
Gassterilisering: Instrumenterne anbringes i et miljø af gasser, der er dræbende for mikroorganismer. Dette kan gøres ved stuetemperatur, hvilket kan være en fordel for især genstande af plastik eller syntetisk gummi. Ulempen er, at gasserne er lige så skadelige for mennesker, som den er for mikroorganismer. 
Strålesterilisering: Ved at udsætte instrumenterne for radioaktiv stråling udnyttes samme effekt som ved strålebehandling af kræft; ved tilstrækkeligt høje doser er radioaktiv stråling uforeneligt med liv. Denne metode til sterilisering er meget effektiv og særdeles velegnet til sterilisering af effekter til opbevaring. Den er dog meget bekostelig og minimalt mobil. 

I flere brancher taler man ofte om noget er eller skal være sterilt, for eksempel hos NASA, hvor man er bange for at inficere eller skabe mulige økosystemer på andre planeter. 

Hygiejne
Økologi

fr:Stérilité (homonymie)
id:Steril
EM i håndbold 2006 (kvinder)

Europamesterskabet i håndbold 2006 for kvinder var det 7. kvinde-EM i håndbold. Slutrunden blev afviklet i Sverige i perioden 7. – 17. december 2006.

Mesterskabet blev det første EM i kvindehåndbold uden deltagelse af Rumænien, der blev slået i kvalifikationen af Serbien og Montenegro.

Kvalifikation

Kvalifikationsrunde 
De 12 lavest rangerede hold spillede om syv pladser i playoff-kampene. Holdene blev inddelt i to grupper med 6 hold, hvorfra de fire/tre bedste hold i hver grupper gik videre til playoff.

Play-off 
De syv hold fra kvalifikationsrunden spillede sammen med de 13 seedede hold om 10 pladser ved EM-slutrunden. De tyve hold blev parret to og to, og de ti samlede vindere kvalificerede sig til EM-slutrunden sammen med de seks direkte kvalificerede hold: Danmark, Norge, Rusland, Sverige, Tyskland og Ungarn.

Slutrunde

Indledende runde 

De 16 lande var ved lodtrækning blevet inddelt i fire grupper á fire hold. De tre bedste fra hver gruppe gik videre til mellemrunden.

Mellemrunde 

De tre bedste fra hver indledende gruppe gik videre til mellemrunden, hvor holdene fra gruppe A og B samledes i gruppe I, mens holdene fra gruppe C og D samledes i gruppe II. Resultaterne fra indbyrdes kampe mellem hold fra samme indledende gruppe blev ført med over til mellemrunden. De to bedste hold i hver gruppe gik videre til semifinalerne, mens treerne gik videre til kampen om 5.pladsen.

Slutspil 

Slutspilskampene spilles i Hovet, Stockholm.

Medaljevindere

Samlet rangering 
De fem bedste hold kvalificerede sig direkte til VM 2007 i Frankrig og EM 2008 i Makedonien.

Kilde / ekstern henvisning 
 EM i håndbold 2006  (officiel hjemmeside)

2006 (kvinder)
Håndbold i 2006
Kvindehåndbold
Rudy Frederiksen

Rudy Frederiksen er en dansk mand, der var sikker chat-konsulent ved Ringkjøbing Amt. Han blev kendt gennem TV 2-dokumentarprogrammet Operation X – narret til porno, der blev vist 5. september 2006.

Frederiksens arbejde var blandt andet at rådgive lærere og pædagoger om, hvordan børn og unge undgår at blive udnyttede via chat-sider på internettet, men programmet viste, ved hjælp af skjult kamera, at han selv lokkede unge piger til at deltage i pornografi mod løfter om penge og en ­modelkarriere.

Da sagen kom for Retten i Herning 18. juni 2007, blev Rudy Frederiksen idømt 30 dages ubetinget fængsel for distribution af pornografisk materiale med personer under 18 år jf. Straffelovens §230. Han blev dog kun dømt for at have videregivet det ulovlige materiale til programmets journalist.

Sagen vakte stor forargelse blandt mange mennesker, men da kun meget få personer meldte sig som enten vidner eller ofre, kunne anklageren ikke løfte bevisbyrden og sagen smuldrede efterhånden. Under sagen havde han siddet varetægtsfængslet i 22 dage og dommeren mente derfor, at Frederiksen havde udstået sin straf. Han valgte at modtage dommen og ankede den ikke.

I januar 2010 offentliggjorde Rudy Frederiksen et 40 sider langt forsvarsskrift, hvor han påstår, at TV 2 selv har sendt de utugtige billeder, at de har givet ham stoffer og fikseret ham ved konfrontationen. Herudover oplyser han, at Morten Spiegelhauer selv har dyrket vild sex med prostituerede og optaget det på video.

Anklagerne afvises alle af Operation X.

Kilder 

Danskere i 2000'erne
Giovanni Rector

Giovanni Rector (født 27. januar 1982)er en sydafrikansk fodboldspiller som Brøndby IF erhvervede sig efter starten på 06/07 sæsonen i Superligaen, da klubben stod overfor et stort angrebsproblem, da både Morten "Duncan" Rasmussen og Peguero Jean Philippe blev langtidsskadet.

Rector har tidligere spillet i følgende klubber: FC Fortune, Excelsior Mouscron & Ajax Cape Town. Han var i august 2005 til prøvetræning hos Bolton Wanderers under træner Sam Allardyce.

Rector fik d. 1. juni 2007 ophævet sin kontrakt med Brøndby IF. Han rejste herefter hjem til sit hjemland Sydafrika. 

Fodboldspillere fra Sydafrika
Scruggs picking

Scruggs picking, også kaldet trefinger picking, er en spilleteknik på den femstrengede banjo med Earl Scruggs som foregangsmand, hvor der spilles enkeltstrenge i hurtigt tempo med tre fingre. Er et af de karakteristiske træk ved bluegrass.

Betydelige musikere 
 Eddie Adcock
 J.P. Crowe
 Earl Scruggs
 Ralph Stanley
 Tony Triscka

Musik
Final Fantasy XII

er et computer-rollespil. Det blev udgivet i Danmark i februar 2007 på PlayStation 2, og blev dermed det sidste kapitel i serien i denne konsolgeneration. Spillet blev udgivet i Japan den 16. marts 2006 og blev udgivet i USA den. 31. oktober 2006. Den officielle hjemmeside for spillet blev åbnet den 1. februar 2007.

Spillet blev et af de få, der modtog den perfekte 40/40 karakter i det respekterede japanske spilmagasin, Famitsu. Kampene i spillet bliver udkæmpet ligesom det er tilfældet i Final Fantasy XI, hvor man møder fjenderne ved, at man rent faktisk kan se dem, hvorimod de tidligere spil i serien efter manges mening var "plaget" af de tilfældige kampe. Monstrene er ligesom i Final Fantasy XI aggressive og søger deres fjender på forskellig vis.

Karakterer 
 Vaan "Ratsbane"
 Ashe B'nargin Dalmasca
 Balthier
 Basch fon Ronsenburg
 Fran
 Penelo
 Vayne Carudas Solidor
 Larsa Ferrinas Solidor

Referencer

Eksterne henvisninger 
 

Computerspil fra 2007
12
PlayStation 2-spil
Square Enix-spil
CD Marker

En CD Marker er en tuschpen, som er specielt lavet til at skrive på overfladen af cd-rom, dvd, HD DVD og Blu-ray diske.

Tegne- og skriveudstyr
Studiekort

Et studiekort er et legitimationskort, som er tilgængeligt for studerende. Et simpelt studiekort, til identifikation på uddannelsesinstitutionen, udleveres ofte til den studerende af den pågældende uddannelsesinstitution, de er tilknyttet. I praksis køber en stor del af de studerende dog et studiekort med billede, som opfylder kravene for et Internationalt Studiekort. Disse kort er bredt accepteret i såvel Danmark som det meste af verden – dette er ikke tilfældet for de simple kort udstedt af uddannelsesinstitutionen.

Studierabat 
Udover studiekortet fungerer som identifikation på uddannelsesinstitutionen, yder en lang række private og offentlige institutioner, museer, butikker og online webshops også studierabat, til de studerende, mod fremvisning af et gyldigt studiekort. 

Uddannelse
Identifikationssystemer